PAGE  





Sülysáp Nagyközség Önkormányzata
Polgármesterétől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS

Szám: 7287-10/2013
Előterjesztést készítette: Farkas Mónika pályázati ügyintéző, Tóth Krisztina jegyző
Előterjesztés elkészítésének időpontja: 2013. június 13.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: -
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. június 20-án tartandó munkaterv szerinti ülésére

7. napirendhez

Tárgy: Kastélykert megújításával kapcsolatos LEADER-pályázat módosítása
Tisztelt Képviselő-testület!

A Képviselő-testület a 69/2013. (V. 23.) ÖKT határozatával a 76/2011. (VII. 29.) VM rendelet alapján a 1 020 012 kódú LEADER célterületre beadott pályázat keretében a sülysápi kastélykert megújítására elnyert 3.715.335 Ft támogatás lemondásáról döntött, felvállalva azon projektelemek költségit (hozzávetőlegesen az önerő erejéig, vagyis 1 millió forint értékben), amelyek már megvalósultak. Illetőleg ezen összegen felül további 500 ezer forintot biztosított a projekt megfelelő lezárására.

Időközben a pályázatkezelőtől azt a tájékoztatást kaptuk, hogy az Európai Mezőgazdasági Vidékfejlesztési Alap társfinanszírozásában megvalósuló támogatások igénybevételének általános szabályairól szóló 23/2007. (IV. 17.) FVM rendelet 24. § (1) és (2) bekezdése szigorú előírásokat tartalmaz a támogatás felhasználásával kapcsolatban. Ennek értelmében a támogatási határozat kézhezvételét követő 9 hónapon belül kifizetési kérelmet kell a kedvezményezettnek beadni, melynek pár nap különbséggel Önkormányzatunk eleget tudott tenni. A (2) bekezdés alapján viszont 24 hónapon belül el kell számolni a támogatási összeg 50 %-ával. 
Amennyiben Önkormányzatunk ennek nem tesz eleget a fentebb hivatkozott rendelet 35. § (9) bekezdésének értelmében a támogatás – függetlenül az esetleges lemondásról – jogosulatlanul igénybevett támogatásnak minősül, aminek jogkövetkezményeként Önkormányzatunk az előzőeket megállapító határozat jogerőre emelkedésének naptári évére és az azt követő naptári évre a 2007-2013-as időszakban az EMVA adott intézkedésére nem nyújthat be támogatási kérelmet, továbbá a már benyújtott, de jogerős döntéssel még el nem bírált támogatási kérelme elutasításra kerül.
Amennyiben viszont az ügyfél a támogatási határozattal jóváhagyott elszámolható kiadások összegének 50 %-át teljesíti, ilyen joghátrány nem fenyegeti, viszont ha ily módon nem éri el a 80 %-ot, a támogatás összegét 20 %-kal csökkenteni kell.

Mindezeket mérlegelve javaslatunk az, hogy mégis valósítsuk meg a projektnek legalább 50 %-át. Ennek lehetséges módja a problémát jelentő BMX pálya elhagyása, mely esetben a pályázat költségvetése a következőképpen alakul:
	KÖLTSÉGVETÉS
	Támogatás
	Áfa / Önerő
	Projekt összköltsége

	EREDETI
	3 715 335 Ft
	1 003 140 Ft
	4 718 475 Ft

	BMX-pálya nélküli megvalósítás
	2 227 495 Ft
	601 424 Ft
	2 828 919 Ft

	MÓDOSÍTOTT (BMX nélkül, 20 %-os támogatás-elvonással)
	1 781 996 Ft
	1 046 923 Ft
	2 828 919 Ft


E vállalással az elmúlt ülésen jóváhagyott 1,5 millió forintos ráfordítás helyett csak 1.046.923 Ft önerőt kell vállalnunk, amely mellé ráadásul 1.781.996 Ft összegű támogatás is társul, ami által a BMX-pálya kivételével minden más projektelem megvalósulhat. Ezzel együtt pedig elkerüljük, hogy önkormányzatunk időlegesen kizárására kerüljön a LEADER-pályázati rendszerből.
Kérem az előterjesztés megtárgyalását és a javaslat szíves elfogadását.

…/2013. (VI. 20.) ÖKT határozati javaslat

Sülysáp Nagyközség Önkormányzat Képviselő-testülete a 69/2013. (V. 23.) ÖKT határozatának visszavonása mellett úgy dönt, hogy
1./ a 1 020 012 kódú LEADER célterületre a sülysápi kastélykert (3237 és 3239 hrsz.) benyújtott pályázatát – a BMX-pálya kivételével – megvalósítja;
2./ A pályázat 1./ pont szerinti megvalósításához szükséges 1.046.923 Ft önerő finanszírozását a költségvetés tartalék kertének terhére biztosítja.
3./ Felkéri és felhatalmazza a polgármestert a szükséges intézkedések megtételére.
Határidő: 1./-2./ azonnal; 3./ projektzárásig folyamatos
Felelős: polgármester
Sülysáp, 2013. június 13.

Horinka László s.k.


polgármester

